mabuti pang bayaan na ninyo sa kamay ng pamahalaan ang bagay na iyan; siya na ang bahalang magpapasiya diyan ng alinsunod sa kaniyang maibigan. sinasabi ninyong ang vice rector ay laban sa pagtuturo ng wikang kastila, marahil ngay gayon, ngunit hindi sa panukala kundi sa paraan ng panukalang iyan. sinasabing ang rector na paparito ay may dalang panukalang pagbabago ng pagtuturo. magantay kayo ng kaunti, bigyan ninyo ng panahon ang panahon, mangagaral kayo, sapagkat nalalapit na ang examen at putris yata! kayong mabuti nang magwikang kastila at maluwag na magsalita anot nakikihimasok pa sa gulo? ano pa ang hangad ninyong bukod na ituro? florentino ay kaisa ko sa pasiya! ipakikumusta ninyo. kailan pa man ay kabilinbilinan sa akin ng aking amain ang sagot ni isagani na alalahanin ko ang iba gaya ng pag aalaala ko sa sarili. hindi ako naparito ng dahil sa akin, naparito ako sa ngalan ng mga nasa sa kalagayang lalo pang aba., putris!